TPCH ต้อนรับนักลงทุนเยี่ยมชมโรงไฟฟ้า
TPCH ต้อนรับนักลงทุนเยี่ยมชมโรงไฟฟ้า ณ โรงไฟฟ้ามหาชัยกรีนเพาเวอร์ อำเภอเมือง จังหวัดสมุทรสาคร เมื่อเร็วๆ นี้
4 มี.ค. 2563

กนกทิพย์ จันทร์พลังศรี ประธานคณะกรรมการบริหาร ร่วมด้วย เชิดศักดิ์ วัฒนวิจิตรกุล กรรมการผู้จัดการใหญ่ พร้อมทั้งเจ้าหน้าที่ บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH ให้การต้อนรับนักลงทุนบริษัทจดทะเบียนเข้าเยี่ยมชมโรงไฟฟ้ามหาชัยกรีนเพาเวอร์ (MGP) ขนาดกำลังการผลิตเสนอขาย 8.0 เมกะวัตต์ ซึ่งเป็นโรงไฟฟ้าชีวมวลที่มีการใช้ไม้สับเป็นเชื้อเพลิงหลัก และยังสามารถใช้มะพร้าว ทะลายปาล์ม เศษไม้และขี้เลื่อยจากโรงงานอุตสาหกรรมบริเวณใกล้เคียง เพื่อเป็นเชื้อเพลิงทางเลือกในการเผาไหม้ได้อีกด้วย กิจกรรมดังกล่าว จัดขึ้น ณ โรงไฟฟ้ามหาชัยกรีนเพาเวอร์ อำเภอเมือง จังหวัดสมุทรสาคร เมื่อเร็วๆ นี้